Komisijos direktyva 2002/97/EB
2002 m. gruodžio 16 d.
iš dalies keičianti Tarybos direktyvų 86/362/EEB, 86/363/EEB ir 90/642/EEB dėl didžiausių pesticidų likučių (2,4-D, triasulfurono ir metiltifensulfurono) koncentracijų atitinkamai grūduose, gyvūninės kilmės maisto produktuose ir kai kuriuose augalinės kilmės produktuose, įskaitant vaisius ir daržoves, ir ant jų priedus
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1986 m. liepos 24 d. Tarybos direktyvą 86/362/EEB dėl pesticidų likučių grūduose ir ant jų didžiausių koncentracijų nustatymo [1] su paskutiniais pakeitimais, padarytais Komisijos direktyva 2002/79/EB [2], ypač į jos 10 straipsnį,
atsižvelgdama į 1986 m. liepos 24 d. Tarybos direktyvą 86/363/EEB dėl didžiausių pesticidų likučių koncentracijų gyvūninės kilmės maisto produktuose ir ant jų nustatymo [3] su paskutiniais pakeitimais, padarytais Direktyva 2002/79/EB, ypač į jos 10 straipsnį,
atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo [4], su paskutiniais pakeitimais, padarytais Direktyva 2002/79/EB, ypač į jos 7 straipsnį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [5] su paskutiniais pakeitimais, padarytais Komisijos direktyva 2002/81/EB [6], ypač į jos 4 straipsnio 1 dalies f punktą,
kadangi:
(1) Esamos veikliosios medžiagos 2,4-D, triasulfuronas ir metiltifensulfuronas (nagrinėjamos veikliosios medžiagos) Komisijos direktyvomis 2001/103/EB [7], 2000/66/EB [8] ir 2001/99/EB [9] buvo įtrauktos į Direktyvos 91/414/EEB I priedą kaip herbicidai, tačiau neapibrėžiant konkrečių sąlygų, darančių įtaką pasėliams, kurie galėtų būti apdoroti augalų apsaugos produktais, turinčiais šios veikliosios medžiagos.
(2) Šių veikliųjų medžiagų įtraukimas į Direktyvos 91/414/EEB I priedą buvo grindžiamas pateiktos informacijos apie jos numatomą panaudojimą įvertinimu. Informaciją apie šį panaudojimą yra pateikusios kelios valstybės narės pagal Direktyvos 91/414/EEB 4 straipsnio 1 dalies f punktą. Turima informacija yra peržiūrėta ir jos pakanka nustatyti kai kurias didžiausios likučių koncentracijos (DLK) vertes.
(3) Jei nėra Bendrijos DLK ar laikinųjų DLK verčių, valstybės narės pagal Direktyvos 91/414/EEB 4 straipsnio 1 dalies f punktą prieš išduodamos leidimus naudoti augalų apsaugos produktus, kurių sudėtyje būtų šių veikliųjų cheminių medžiagų, nustato nacionalines laikinąsias DLK vertes.
(4) Prieš įtraukiant nagrinėjamas veikliąsias medžiagas į Direktyvos 91/414/EEB I priedą, atitinkamas techninis ir mokslinis įvertinimas buvo baigtas pateikus Komisijos ekspertizės ataskaitą. Galutinai ataskaita buvo parengta: 2,4-D - 2001 m. spalio 2 d., triasulfuronui - 2000 m. liepos 13 d, metiltifensulfuronui - 2001 m. birželio 29 d. Ataskaitose nustatyta leistina paros dozė (LPD) 2,4-D - 0,05 mg/kg bruto masės/parai, triasulfurono 0,01 mg/kg b.m./parai ir metiltifensulfurono 0,01 mg/kg b.m./parai. Šis maisto produktų, apdorotų nagrinėjamomis veikliosiomis medžiagomis, poveikis per visą vartotojų gyvenimą yra įvertintas ir apskaičiuotas pagal Bendrijos metodikas. Taip pat yra atsižvelgta į Pasaulio sveikatos organizacijos paskelbtas rekomendacijas [10] ir Augalų mokslinio komiteto nuomonę [11] apie taikomus metodus. Daroma išvada, kad naudojant numatomas DLK vertes LPD nebus viršyta. Įvertinant ir aptariant veikliųjų medžiagų įtraukimą į Direktyvos 91/414/EEB I priedą, nebuvo pastebėta jokio ūmaus toksiško poveikio, kad jam reikėtų nustatyti ūmaus poveikio etaloninę dozę (ARD).
(5) Siekiant užtikrinti, kad vartotojas būtų tinkamai apsaugotas nuo likučių produktuose arba ant produktų, kuriems leidimas nebuvo išduotas, poveikio, visiems tokiems produktams, kuriems taikomos Direktyvos 86/362/EEB, 86/363/EEB ir 90/642/EEB, protinga būtų nustatyti didžiausios likučių koncentracijos vertes, atitinkančias apatinę analizinio nustatymo ribą.
(6) Tokių laikinųjų DLK verčių nustatymas Bendrijos lygiu valstybėms narėms netrukdo nustatyti laikinąsias didžiausios likučių koncentracijos vertes pagal Direktyvos 91/414/EEB 4 straipsnio 1 dalies f punktą ir jos VI priedą. Manoma, kad ketverių metų turi pakakti, kad galima būtų parengti kitus nagrinėjamos veikliosios medžiagos naudojimo atvejus. Tuomet laikinosios DLK vertės turėtų tapti galutinėmis.
(7) Todėl Direktyvų 86/362/EEB, 86/363/EEB ir 90/642/EEB priedai turėtų būti atitinkamai iš dalies keičiami.
(8) Direktyvos projektą Komisija pateikė Pasaulio prekybos organizacijai ir į gautas pastabas buvo atsižvelgta ruošiant galutinį šios direktyvos variantą. Komisija galėtų ištirti galimybę nustatyti importo tam tikrų pesticidų ir pasėlių derinių DLK verčių leistiną nuokrypį, jei būtų pateikti priimtini duomenys.
(9) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Į Direktyvos 86/362/EEB II priedo A dalį įrašomos šios didžiausios pesticidų likučių koncentracijos vertės:
"Pesticidų likutis | Didžiausia koncentracija(mg/kg) |
2,4-D (2,4-D ir jo esterių bendras kiekis, išreikštas 2,4-D kiekiu) | 0,05 grūdinės kultūros |
Triasulfuronas | 0,05 grūdinės kultūros |
Metiltifensulfuronas | 0,05 grūdinės kultūros |
2 straipsnis
Į Direktyvos 86/3632/EEB II priedo B dalį įrašomos šios didžiausios pesticidų likučių koncentracijos vertės:
"Pesticidų likutis | Didžiausia koncentracija (mg/kg) |
Mėsos, įskaitant riebalus, mėsos preparatų, subproduktų ir gyvulinių riebalų, išvardytų I priede, kurių KN kodai 0201, 0202, 0203, 0204, 02050000, 0206, 0207, ex0208, 020900, 0210, 160100 ir 1602 | Pieno ir pieno produktų, išvardytų I priede, kurių KN kodai 0401, 0402, 040500 ir 0406 | Šviežių kiaušinių su lukštu, paukščių kiaušinių ir kiaušinių trynių, išvardytų I priede, kurių KN kodai 040700 ir 0408 |
2,4-D | Inkstai (išskyrus naminių paukščių) 1 Kiti 0,05 | 0,01 | 0,01 |
3 straipsnis
Didžiausios pesticidų likučių koncentracijos vertės, įrašytos šios direktyvos priede, įrašomos į Direktyvos 90/642/EEB II priedą.
4 straipsnis
Valstybės narės priima įstatymus ir kitus teisės aktus, kurie, įsigalioję iki 2003 m. birželio 30 d., įgyvendina šią direktyvą. Apie tai jos nedelsdamos praneša Komisijai.
Šias nuostatas jos taiko nuo 2003 m. liepos 1 d.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
5 straipsnis
Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.
6 straipsnis
Ši direktyva skirta valstybėms narėms.
Priimta Briuselyje, 2002 m. gruodžio 16 d.